राष्ट्रीय मानव अधिकार आयोग एवं मानव अधिकार आयोग हरियाणा को भेजी एक शिकायत में प्रदेश कांग्रेस कमेटी के मीडिया प्रभारी विजय कौशिक ने कहा कि दिनांक 22 जून 2018, दिन शुक्रवार की रात को फरीदाबाद की ग्रीन फिल्ड कालोनी के सैंकड़ों लोग कई दिन से चली आ रही बिजली-पानी की समस्या से बुरी तरह त्रस्त होकर स्थानीय विधायक सीमा त्रिखा के घर के बाहर प्रदर्शन करने पहुंच गए। जहां पर राजनीतिक दबाव के चलते थाना एन.आई.टी. के एसएचओ सुभाष ने सुनियोजित तरीके से पहले तो प्रदर्शनकारियों को पीटा जिसमें छोटे-छोटे बच्चे भी थे, उसके बाद भगदड़ मचने पर काफी लोग भाग गए तो बचे हुए लोगों को उनके परिवारजनों के सामने ही यह कहकर वहां से पुलिस की गाडिय़ों में बैठा लिया कि बिजली विभाग के आला अधिकारियों के पास आपको ले जाकर आपकी समस्या सुलझाई जाएगी।